ভালুকায় এনজিও কর্মীর লাশ উদ্ধার – দৈনিক স্বদেশ সংবাদ
ভালুকায় এনজিও কর্মীর লাশ উদ্ধার
নিজস্ব সংবাদদাতা ঃ ভালুকায় রবিবার রাতে উপজেলার উথুরা কলেজপাড়া একটি কাঠাল গাছ থেকে ঝুলন্ত অবস্থার প্রনয় দেবরাথ (৩৫) নামে এক এনজিও কর্মীর লাশ উদ্ধার করেছে মডেল থানা পুলিশ। পরে রাতেই পরিবারের সদস্যদের হাতে নিহতের লাশ হস্তান্তর করে পুলিশ।
নিহতের পরিবার ও স্থানীয় সূত্রে জানা যায়, ময়মনসিংহের নান্দাইল উপজেলার কুলধরুয়া গ্রামের প্রিতিময় দেবনাথের ছেলে প্রনয় দেবনাথ উপজেলার উথুরা কলেজপাড়ার আব্দুল হামিদের বাসায় স্বপরিবারে ভাড়ায় থেকে বেসরকারী এনজিও সংস্থা আশার উথুরা ব্র্যাঞ্জ অফিসে চাকুরী করতেন। রবিবার রাতে প্রনয় দেবনাথকে খোঁজে না পাওয়ায় ভাড়া বাসার পাশে একটি কাঠাল গাছে লাশ ঝুলতে দেখে স্থানীয় লোকজন তার পরিবারকে জানায়। খবর পেয়ে পুলিশ নিহতের লাশ উদ্ধার করে থানায় নিয়ে আসে । রাতেই নিহতের স্ত্রী স্বর্ণা দেবনাথসহ পরিবারের সদস্যদের কাছে লাশ হস্তান্তন করে।
ভালুকা মডেল থানার অফিসার ইনচার্জ (ওসি) মামুন অর রশিদ জানান, স্ত্রীর সাথে মনোমালিন্যের জের হিসেবে তিনি আত্মহত্যা করতে পারেন। তবে উভয় পক্ষের লোকজন লাশ নিতে চাওয়ায় ময়নাতদন্ত ছাড়াই তা হস্তান্তর করা হয়েছে।